Mo Skilag

Mo Skilag er et idrettslag fra Mo i Rana i Nordland. Skilaget ble etablert 15. november 1896 som Mo Skiklub, men endret navn til Mo Aannerlag få dager senere. I 1915 ble navnet endret til Mo Skilag. Det er den nest eldste idrettsklubben i Rana etter Mo Skytterlag, stiftet 1886. Laget er eier av Skistua ovenfor Hammeren i Mofjellet. Den er åpen på søndager noen uker høst og vinter, til stor glede for turfolk.

Historie
Klubben arrangerte sitt første skirenn 21. mars 1897, det var et hopprenn i Heibakken i Ner-Gruben. Norgesmesterskapet på ski 1938 ble arrangert av Mo Skilag. Asbjørn Ruud fra Kongsberg IF kom som nybakt verdensmester i hopp fra Lahtis i Finland, men måtte gi tapt for Reidar Andersen fra  IF Ready  i Fageråsbakken. Asbjørn Ruud vant juniorklassen. Reidar Andersen er den eneste som har vunnet tre år på rad parallelt både Norgesmesterkapet og Holmenkollen i 1936, 1937 og 1938. Laget arrangerte også NM på ski i 1957. Det var et fellesarrangement sammen med IL Stålkameratene. Mo Skilag arrangerte også NM hopp i normalbakke i 1967, 1983 og 1997. 

De alpine Hauknestindrennene ble arrangert fra 1947 til 1966.  Fra 1950 kom slalåm inn i programmet. Slalåmen ble arrangert på lørdager i Selforslia og en gang i 1954 ved Skistua i Mofjellet.  Utforrennene gikk i Hauknestinden litt sør for Mo på søndager. Det var Nick Gruben fra arrangørklubben Mo Skilag, som ble den med flest seiere opp gjennom årene. Nick Gruben deltok fra starten av i 1947 til 1956. Av de lokale løperne var det knapt noen  som kunne gjøre han rangen stridig i den perioden han deltok, bortsett fra Arvid Hovde fra Stålkam, opprinnelig fra Vikersund. Han vant slalåmrennet i 1953 og delte førsteplassen med Gruben i utfor i 1949.  I 1954 var 16 åringen Bjørn Fagerli fra IL Stålkameratene den store overraskelsen, da han vant utforrennet. Utøvere fra den svenske naboklubben Tärna IK Fjällvinden deltok i noen år fra starten av i 1947. Blant disse var Erling «Tärna-Lasse» Larsson. Han var pioneren som på 1940-tallet ble lederfiguren, som gjorde Fjällvinden kjent langt utenfor Tärnabys grenser. Hans «Hasse» Olofsson. Han var Fjällvindens første nasjonale gjennombruddsmann, med åtte svenske mesterskap. (Svenska skidförbundet) Rune Ringbrant som var far til alpinisten Thomas Ringbrant. Holger Stenmark, Åke Stenmark, Börje Stenmark, Sven Åke Jacobsson fra Hemavan, Olle Dahlberg, Tore Grahn en av fire alpinbrødre, opprinnelig fra Dikanäs i Lappland, som var svensk mester tre ganger, og bror til alpinlegenden Bengt-Erik Grahn. Erland Dahlberg, og Erik Stenmark som var far til alpinkongen Ingemar Stenmark. Det hører med til historien at svenskene måtte gå på ski fra Sverige til Ildgruben litt øst for Mo i Rana, da mellomriksveien over Umbukta ikke var brøytet på den tiden. Av kjente norske deltok i 1951 Borghild Niskin fra Bærums Skiklub og Dag Andersen fra Kongsberg IF. Kombinertløperen Simon Slåttvik fra IL Stålkameratene deltok i 1947 og 1948.

Utøvere fra Mo-lagene deltok også i noen år i Tärnaspelen, et årlig alpinrenn i Tärnaby. Da var det bare å spenne på seg skiene og gå fra Ildgruben litt Øst for Mo i Rana og over fjellet til Sverige.

Det første rennet i den norske hoppuka 1959, ble arrangert i Fageråsbakken onsdag 11. mars. Rennet ble vunnet av Veikko «Viki» Kankkonen fra Finland, foran Anders Woldseth fra Stavne IF. 3.-plassen ble delt mellom Torbjørn Yggeseth fra Heggedal og østerrikeren Otto Leodolter. Videre plasseringer: 5. Halvor Næs, Trysilgutten; 6. Harry Glass, DDR og Walter Habersatter, Østerrike; 8. Folke Mikaelsson, Sverige og Nikolaj Kamenskij, Sovjetunionen; 10. Nilo Zandanel, Italia; 11. Asbjørn Aursand, Byåsen IL; 12. Kåre Berg, Lyn; 13. Koba Tsakadze, Sovjetunionen; 14. Pekka Yliniemi, Ounasvaaran Hiihtseura fra Rovaniemi; 15. Kjell Kopstad, Eidsfos; 16. Werner Lesser, DDR; 17. Arne Hoel, Lyn; 18. Lars-Åke Bergseije, Sverige; 19. Manfred Matthäi, DDR; 20. Gudtorm Heldal, Strømsgodset; 21  Helmut Recknagel, DDR, som satte ny bakkerekord med 79,5 meter; 22. Steve Rieschl, USA; 23. Jan Gjære, Gjøvik og Torbjørn Ruste, Nydalen; 25. Peter Müller, Østerrike; 26. Jens Johnsrud, Fossekallen; 27. Falk Paschold, DDR; 28. Enzo Perin, Italia; 29. Tore Hansen, IL Stålkameratene; 30. Roar Endresen, IL Stålkameratene.

Juniorklassen ble vunnet av: Rolf Juvet, Fossekallen, Nr. 2. Torgeir Brandtzæg, Ogndal IL, Nr. 3. Einar Stien, Mo Skilag, Nr. 4. Morten Davidsen, Bærum Skiklubb, Nr. 5. Arntein Friling, Koll, Nr. 6. Harry Rasch,IK Junkeren. 
Det var stor deltakelse med store deler av verdenseliten på plass. Den sovjetiske hopperen Nikolaj Kamenskij havnet på sykehus i Mo, etter å ha rutsjet utfor skråningen på enden av sletta. 

Det var i tillegg til Fageråsen, Gråkallen i Trondheim, Drafnkollen i Drammen, og Skuibakken i Bærum, som var arenaene i hoppuka. De tre beste sammenlagt ble. Nr.1 Thorbjørn Yggeseth, Heggedal IL,  Nr. 2  Otto Leodolter, Østerrike Nr. 3 Walter Habersatter, Østerrike. Nr. 4  Kåre Berg, Lyn Oslo

Det ble arrangert et nordisk avmønstringsrenn 15.-16. april i 1961. Her skapte værforholdene store vanskeligheter for skilaget. Suveren vinner av hopprennet ble  Torgeir Brandtzæg, Ogndal IL.  Han flyttet Helmuth Recknagels gamle bakkerekord til 80,5 meter. Vi kan vel si at Torgeir Brandtzæg i likhet med Bjørn Wirkola, fikk sine gjennombrudd i Fageråsbakken. 

Hovedrennet for Nord-Norge ble avviklet 2.- 4. mars 1962 med imponerende deltakelse.  Langrennene gikk fra Mo  Idrettsplass og forbi Ner-Gruben, Hammern og opp til Brennåsen og ned.

Harald Grønningen fra Sportsklubben Freidig  vant både 15 km og 3-mila. Kombinert ble vunnet av Arne «Bakern» Larsen, fra Heggedal IL. Juniorklassen i kombinert ble vunnet av Bjørn Wirkola, Alta IF. Ca. 8 000 mennesker fikk se Toralf Engan vinne hopprennet med ny bakkerekord i sitt tredje hopp på 82,5 meter,  foran Arnfinn Malm fra Byåsen IL. Bjørn Wirkola fra  Alta IF fikk sitt gjennombrudd  og vant juniorklassen.. Som det sto i årsberetningen til Mo Skilag: Nok en gang ble en verdensstjerne tent i Fageråsbakken.
Av deltakerne kan vi nevne, Ingmund Holtås, Mo Skilag, Oddmund Jensen, Alvdal IL, Per Olsen Alta IF, Alv Storelvmo, Arnfinn Malm, Byåsen IL, Asbjørn Aursand Byåsen IL. Kombinertløperne Erkki Luiro, Ounasvaaran Hiihtoseura fra Rovaniemi og landsmannen Martti Maatela.

Laget arrangerte et stort internasjonalt skirenn i 1963, med god deltakelse. Det var godt publikumsoppmøte med totalt ca. 4000 tilskuere ved de to langrennsdagene  hvor start og innkomst var i Ner-Gruben. Vinner av 15 km lørdag 30. mars  i et strålende vårvær ble datidens langrennskonge Ragnar «Föllinge» Persson fra Föllinge IF i Jämtland. Alv Storelvmo fra arrangørklubben vant 20 km dagen derpå, i et litt ufyselig vær med snøbyger.  Det var bra deltakelse. Vi kan nevne italienerne Franco Nones, Angello Genuin, Sensasjonsmannen fra Seefeld Marcello de Dorigo, Martti Kooksa fra Finland, Magnar Lundemo, Jo Eggen, "Engerdalsprinsen" Gjermund Eggen, Erling Steineide, Arne Botten fra Sjårdalen, Arild Brygghaug, Mo Skilag, som vant det kombinerte langrennet. Ingmund Holtås, Tormod Knutsen, Eidsvold Værk,  Arne "Bakern" Larsen, Heggedal IL, og daværende kombinertløper Bjørn Wirkola for å nevne noen.  Det var Torgeir Brandtzæg fra Ogndal IL som  vant det første rennet i Fageråsens mellombakke foran Hans Olav Sørensen fra Mebonden. Johan Flytør fra BUL tok tredjeplassen. Juniorklassen ble vunnet av den daværende kombinertløperen Bjørn Wirkola fra Alta IF, foran Per Bjørnstad fra Grorud, Harald Gimse fra Melhus IL og Lars Grini fra Lyn Oslo. Kombinertklassen i Rennet ble vunnet av Østerrikeren Willi Køstinger. Avslutningsrennet i Fageråsens storbakke  Søndag 31/3-1963 som samlet 10.000 tilskuere, ble et stort "antiklimaks". Bakken var regelrett livsfarlig som lokalavisen Rana Blad skrev, og det med rette. Det kom et voldsomt snøvær inn i bakken i forkant av og under rennet, som arrangørene ikke hadde nok mannskap, i det hele tatt for å håndtere. Det var en del  meget stygge fall. Finnen Paavo Lukkariniemi fra storklubben Ounasvaaran Hiihtoseura fra Rovaniemi i Nord-Finland, Japaneren Yosuke Eto og vår egen Toralf Engan fra IL Leik, havnet alle på Sanitetsforeningens  Sykehus i  Mo med ambulansen. Torgeir Brandtzæg hadde også to stygge fall under rennet. Han hadde da fått nok og hoppet sammen med flere ikke siste omgang. Guttorm Heldal fra Strømsgodset IF vant rennet foran Willi Køstinger fra Østerrike, Johan Flytør fulgte deretter, Østerrikeren Baldur Preiml på fjerde, Japaneren Yosuke Eto på femte og  Piotr Vala fra Polen på sjetteplass. Baldur Preiml la opp ganske tidlig. I tiden fra 1970 – 1976 arbeidet han som lærer på skigymnaset i Stams i Imst i Tyrol. Han underviste i historie og trente hoppgruppen. Han ble  Østerriksk landslagstrener fra 1974 - 1980 og førte laget direkte til verdenstoppen.
Det var DDR som utvilsomt innspirerte Baldur Preiml, og som han studerte inngående over flere år. 

Fageråsrennet i 1964 gikk av stabelen 20. – 22. mars. Erling Steineide fra Sjårdalen IL, vant 15 km foran Ole Ellefsæter og Ingmund Holtås, Mo Skilag. Han vant også  25 km foran Ole Ellefsæter, Nybygda IL Alv Storelvmo, Ingmund Holtås og Arild Brygghaug, Mo Skilag. Lørdagens hopprenn ble vunnet av Johan Flytør fra Steinkjer, foran Kjell Sjöberg. Søndagens hopprenn ble vunnet av Toralf Engan, IL Leik foran Torgeir Brandtzæg og Kjell Sjöberg, IF Friska Viljor. Kombinertklassen ble vunnet av   Markus Svendsen fra BUL. Kombinert i juniorklassen ble vunnet av Mikkel Dobloug, Vang Skiløperforening i Hedmark, foran Knut Stien, Mo Skilag. I dameklassen deltok Babben Enger og Ingrid Wigernæs, begge fra BUL

Fageråsrennet 19. - 21. mars  1965 fikk en større bredde enn noen gang før. I tillegg til den nordiske elite, fikk en også deltakere fra Tsjekkoslovakia, Italia, Frankrike, USA og Vest-Tyskland. Blant dem var Walter Demel, Georg Thoma og Franz Keller.
Torgeir Brantzæg vant begge hopprennene med Willy Johansen, Vang Skiløperforening og Lars Grini på 2.-plass i henholdsvis liten og stor bakke. I juniorenes hopprenn var Franz Keller uslåelig. Han vant også juniorenes i kombinertklasse. Ingen truet Georg Thoma i seniorklassen i kombinert. Han sikret seg dermed det dobbelløpete haglgeværet som var førstepremien. På 15 km seiret Erling Steineide, foran Walter Demel, Vest-Tyskland og Reidar Andreassen, Herefoss IL På søndagens 30 km vant sørlendingen Reidar Andreassen.

Kjente løpere
Langrennsløperen Alv Storelvmo representerte laget fra 1963. Han ble norsk mester på 15 km i 1962 for BUL, Oslo. Han vant også Monolittrennet i Frognerparken i 1963 foran Harald Grønningen.  
Kombinertløperen Tom Sandberg ble individuell verdensmester i 1982 og olympisk mester i 1984. Han deltok også på det norske laget som vant VM-gull i lagkonkurransen i 1984, og han vant verdenscupen i 1984.

Referanser 

Skiklubber i Norge
Idrettslag i Nordland
Sport i Rana
Idrettslag etablert i 1896
1896 i Norge